title: Sekaten
text: Upakara puniki kalaksanayang atiban asiki tur kalaksanayang olih Keraton Surakarta miwah Yogyakarta. Féstival puniki kalaksanayang saking tanggal 5 tur puput ring tanggal 12 Mulud penanggalan Jawa. Ring upakara puniki  sané pinih utama inggih punika ngamelang pusaka ring arep Masjid Agung keraton, ngwacén riwayat kauripan Nabi Muhammad, miwah ngaji ring serambi Masjid Agung. Puncak upakara Sekaten inggih punika Garebeg Mulud, sané kalaksanayang antuk ngaturang suksma majeng ring krama Istana. Garebeg Mulud puniki kacihnayang antuk ngamedalang makudang-kudang gunungan antuk kaperebutang olih kramané. Ring upakara Sekaten, taler wénten peken peteng (pasar malam, kawastanin Sekatenan) sané kalaksanayang 40 rahina, mawit saking bulan Sapar (Safar).